text: স্পোর্টস রিপোর্টার ২৩ অক্টোবর ২০১৯, ২০:১৪:১৫ | অনলাইন সংস্করণ
  গুলশানে সংবাদ সম্মেলনে ক্রিকেটার সাকিব আল হাসান। ছবি: সংগৃহীত
  আন্দোলনরত ক্রিকেটারদের পুরোনো ১১ দফা দাবির সঙ্গে আরও দুই দফা বাড়িয়ে ১৩-তে নেয়া হয়েছে। বুধবার সন্ধ্যায় গুলশানের একটি হোটেলে ক্রিকেটারদের মুখপাত্র হিসেবে সাংবাদিকদের সামনে আসেন সুপ্রিম কোর্টের আইনজীবী ব্যারিস্টার মোস্তাফিজুর রহমান খান।
  পরে জাতীয় টেস্ট ও টি-টোয়েন্টি দলের অধিনায়ক সাকিব আল হাসান বলেন, বিসিবির সঙ্গে আলোচনায় বসলে সমস্যার সমাধান হবে।
  সাকিব বলেন, 'যেহেতু আমরা সিদ্ধান্তগুলো সবাই মিলে নিয়েছিলাম, তাই এবারও একসঙ্গে নিতে হচ্ছে। আর সিদ্ধান্তগুলো সুন্দরভাবে জানাতে আমাদের এক-দুই দিন সময় লেগেছে। বিসিবি আমাদের ডেকেছে আমরা অবশ্যাই যাবো। আমরা অবশ্যই আলোচনা করবো। আলোচনায় বসলে সমস্যার সমধান হবে বলে আমি আশাবাদী।'
  তিনি আরও বলেন, 'আমরা কেউ কারও থেকে দূরে না। আসলে দুইটা পার্ট মিলেই বিসিবি। আর ব্যক্তিগত আক্রমণ করার আমাদের কারো ইচ্ছে নেই। বিসিবির প্রতি আমাদের রেসপেক্ট ছিল, এখনও আছে। প্রতিটা প্লেয়ারই চায় খেলতে, সুস্থ থাকতে এবং তাদের পরিবারকে সাপোর্ট করতে। যে কারণেই এই দাবিগুলো মাঝেমাঝে করা লাগে যেটা তারা করেছে।'